Sega jahu ja sool. Näpi juurde külm või ja sega purutaoliseks massiks. Lisa hapukoor ja sega kiiresti ühtlaseks tainaks  (mugav on seda teha köögikombainis). Keera kilesse ja hoia pool tundi külmkapis.  Vala ploomidele keev vesi ning lase neil 5 minutit paisuda. Kurna ja jahuta. Pruunista hakitud peekon pannil ning sega kõik täidiseained omavahel.  Pane väike osa tainast kaunistamiseks kõrvale, rulli ülejäänud tainas laiali ning vooderda sellega 26 cm läbimõõduga pirukavormi põhi ja ääred. Toesta servad fooliumiga ning küpseta põhja 225-kraadises ahjus 10 minutit.  Vala täidis eelküpsetatud põhjale. Rulli  kaunistuseks jäetud tainas laiali , lõika ribadeks ja aseta pirukale. Pintselda ribad pealt munaga ning küpseta pirukat 200 kraadi juures veel 35 minutit. Serveeri soojalt.